 Madaxweynaha Jamhuuriyadda Somaliland, Mudane Muuse Biixi Cabdi, ayaa ka hor intii aanay xubnaha golaha wasiirradu codka u qaadin xeerkan qabyo-qoraalka ah, waxa uu si hufan u sharraxay qodobbo muhiim ah oo xeerkani xambaarsan yahay, kuwaas oo faaiido ballaadhan u leh haweenka iyo beelaha Gabooye, waxaana isaga oo arrimahaas ka hadlaya uu yidhi, Xukuumad ahaan xeerkan laba qodob baynu ku darnay, kuwaas oo kala ah in Haweenka loo qoondeeyo kuraasi Baarlamaanka kamid ah iyo beelaha Gabooye in iyagana wax loo qoondeeyo. 